आणविक नि:शस्त्रीकरणप्रति किमको प्रतिज्ञालाई उत्तर कोरियाका सरकारी सञ्चारमाध्यमले उच्च महत्त्व दिएर प्रकाशन गरेका छन् । ‘विगतमा अमेरिकाले देखाएको शत्रुतापूर्ण नीतिमा जति लचकता अपनाउँछ त्यति नै प्योङयाङ नरम हुन्छ र कोरियाली प्रायद्वीपको परमाणु नि:शस्त्रीकरणलाई पूरा गर्न मद्दत पुग्दछ,’ उत्तर कोरियाली सञ्चारमाध्यमले लेखेका छन् । ‘किम र ट्रम्पबीच कोरियाली प्रायद्वीपमा शान्ति, स्थायित्व र नि:शस्त्रीकरणमा अघि बढ्न क्रमिक रूपमा कार्य गर्नेमा सैद्धान्तिक प्रतिबद्धता व्यक्त भएको छ,’ केसीएनएले लेखेको छ ।
